El Terrassa FC no es refia de l’Ontinyent i vol sentenciar ràpidament l’eliminatòria | Canal Terrassa
El Terrassa FC no es refia de l’Ontinyent i vol sentenciar ràpidament l’eliminatòria
Data: 26/05/17
L’empat a Ontinyent dóna un cert avantatge al Terrassa FC en el partit de tornada de la primera eliminatòria d’ascens a Segona Divisió “B”, que es disputarà aquest diumenge a l’Olímpic.
Els d’Agustín Vacas han de fer valer el seu joc consistent a casa per sentenciar el partit el més aviat possible. Tot i que són els valencians els qui han d’arriscar i marcar com a mínim un gol, la plantilla del Terrassa té clar que ha de sortir a guanyar i no especular amb el resultat.
Amb Joel Cañaveras en la recta final de la seva recuperació, Vacas podria apostar pel mateix onze titular que va jugar a El Clariano. Això sí, cos tècnic i jugadors fan una crida a la ciutadania perquè vingui a l’Olímpic i els doni un cop de mà per passar l’eliminatòria.
El partit començarà a les 5 de la tarda i es podrà seguir per la Ràdio Municipal de Terrassa.
Ja s’han retirat 1.000 entrades anticipades
La venda d’entrades per al partit van amb molt bon ritme. El club havia apostat per la venda anticipada, amb preus populars que oscil•len entre els 5 i els 20 euros, en funció de la localitat i si la persona és sòcia o no. Fins aquest divendres se n’havien retirat unes 1.500. Queda la jornada de dissabte, perquè diumenge els preus s’encareixen fins als 15 euros, general i gols, i 25, tribuna.
El club calcula que podria haver rècord d’assistència, entre 2.500 i 3.000 persones. Un centenar d’aficionats de l’Ontinyent es desplaçaran fins a Terrassa, ubicant-se al gol sud. L’equip valencià arribarà demà i s’entrenarà per la tarda a l’Estadi Olímpic. El president del Terrassa FC, Jordi Cuesta, justifica els preus per al partit, tot i que el club està obert a rectificar si l’equip passa l’eliminatòria, després de les crítiques rebudes per un sector de l’afició.
Etiquetes: 2aBAgustín VacasfutbolOlímpicOntinyentplay-offRaúl TorresterrassaTerrassa FC
L’alumnat de l’Escola Joan Marquès Casals experimenta amb l’energia
Mina, 6 mesos més abastant d’aigua Terrassa
@CanalTerrassa 11 hores ago Follow